open-index/open-wikipedia-markdown huggingface dataset:
Неволјани (Серско)

**Неволјани** или **Неволен** (, *Вамваќа*; до 1928&nbsp;г. *Νεόλιανη*, *Неволјани*) — село во Серско, Егејска Македонија, денес во општината Сер на истоимениот округ во областа Централна Македонија, Грција. Населението брои 395 жители (2021). Сè до 1920-тите било населено исклучиво со Македонци, кои денес се значајно малцинство заедно со грчките доселеници.

## Географија
Селото се наоѓа во средиштето на Серското Поле, западно од градот Сер и јужно од Ениќој.

## Историја
### Во Отоманското Царство
Во XIX век Неволјани е заведено како македонско село во Серската каза на Серскиот санџак. Во „Етнографија на вилаетите Адријанопол, Монастир и Салоника“ се вели дека во 1873 г. *Неволене* (*Névolène*) било село со вкупно 102 домаќинства, од кои 180 жители биле Македонци, а 120 биле муслимани. Овој податок е или погрешен, или значи дека муслиманите подоцна го напуштиле селото.

Во 1891 г. охридскиот деец Георги Стрезов напишал дека селото е дел од областа Овакол и вели:

Според Васил К’нчов („Македонија. Етнографија и статистика“) во 1900 г. селото се остоело од 600 Македонци христијани.

Во 1904 г. е изградена црквата „Св. Антониј“, наполно обновена во 1955 г.

По податоци на егзархискиот секретар Димитар Мишев („La Macédoine et sa Population Chrétienne“), во 1905 г. во Неволјани (*Novolen*) имало 640 Македонци под врховенството на Цариградската патријаршија (грчката црква).

### Во Грција
По Втората балканска војна во 1913 г. селото е припоено кон Грција согласно Букурешкиот договор. Истата 1913 г. броело 518 жители, кои поради Првата светска војна во 1920 г. се намалиле дури на 284 лица. Во 1924 г. грчките власи иселиле неколку семејства во Бугарија, а на нивно место довеле грчки колонисти. Во 1926 г. селото е преименувано во Вамваќа, што значи „памук“. Така, во 1928 г. Неволјани станало мешана населба со вкупно 572 жители, од кои 344 лица (85 семејства) биле грчки дојденци, а останатите биле домородни Македонци.

Во 1940 г. во Неволјани се попишани 539 лица. Населението нагло пораснало во текот на 1950-тите, при што во 1961 г. имало 915 жители. Ова се променило во 1980-тите, кога е забележан позначаен пад, иако најсилниот пад во бројноста се случил во 2000-тите, кога населението опаднало од 700 во 2001 на 530 во 2011 г.

## Население

## Стопанство
Населението одгледува големи количства памук, жито, фуражни култури и друго. Застапено е и краварството.

## Поврзано
* Црква „Св. Антониј“ - Неволјани
* Серско Поле

## Наводи

Категорија:Сер (општина)
Црква „Св. Петка“ - Лагадин

**Света Петка** (наречена и **Света Петка Римјанка**) — понова црква во охридската туристичка населба Лагадин.

## Местоположба

Црквата е сместена меѓу куќите во туристичката населба.

## Историја

Црквата започнала да се гради во 2013 година со средства на црковниот одбор и добронамерни верници.

Храмот бил осветен од страна на митрополитот Дебарско-кичевско г. Тимотеј на 16 септември 2018 година.

## Галерија


Податотека:Црква „Св. Петка“ - Лагадин 2.jpg|Иконостасот
Податотека:Црква „Св. Петка“ - Лагадин 3.jpg|Фрескоживописот
Податотека:Црква „Св. Петка“ - Лагадин.jpg|Влезот на црквата
Податотека:Црква „Св. Петка“ - Лагадин 4.jpg|Апсидата
Податотека:Црква „Св. Петка“ - Лагадин 5.jpg|Витраж
Податотека:Крст во Лагадин.jpg|Крст покрај црквата


## Поврзано
* Лагадин
* Дебарско-кичевска епархија
* Охридско архијерејско намесништво
* Пештанска парохија

## Наводи

## Надворешни врски

Категорија:Лагадин
Лагадин
Коне Павлев

**Коне Павлев** е роден во Прилеп, каде што и го завршил образованието. Нема многу извори кои говорат за неговото раѓање.

## Животопис
Во 1878 година заминал во Бугарија и работел како чиновник. Во тоа време еден од активните војводи во Прилепско бил војводата Диме Шике. Тие постари војводи всушност биле, поттик и охрабрување на помладите генерации да застанат во одбрана на своите слободи и во одбрана на македонските селани.

Во 1885 година влегол во четата на Русинот Адам Калмиков, која броела околу 120 четници, повеќето со потекло од Македонија, меѓу кои бил и Питу Гули. Ноќта на 18 спроти 19 мај, 1885 година, при обид да ја преминат границата, биле откриени и разбиени од Османлиите, при што Калмиков бил убиен.

## Формирање на своја чета
По разбивањето на четата, Коне се вратил во Прилепско, каде што организирал ајдучка чета, во која бил и Мирче Ацев - Оровчанецот. Во неговата чета влегувале: Даме Козаров, Аце Чавлев, Ничо Роканоски, Веле Бешмеде, Јован Шашарајка, Мицко од Ресен, Васил Журко, Спиро Тенекџијата, Ѓорѓи Ориганчето како и неговиот брат Димко Павлев. Овие млади момчиња имале симпатии меѓу намаченото население, кое на каков било начин гледало да им помогне. Меќу главните јатаци на четата на Коне биле селаните: Стојко од Вепрчани, Спасе од Дрен, Стево Костурски и Георги Трајков Староварошки.

## Предавството и смртта на Коне Павлев
мини|Манастирот Св. Архангел Михаил во Варош
На Тодоровден, 1886 година, четата влегла во манастирот „Свети Архангел” во Варош, но била откриена од Турците и била разбиена. Четата на Коне била повикана лично од питропот Илија Педа, да дојде во манастирот, за да го замоли да ликвидира еден локален полјак кој правел зулуми. Овој настан е забележан и од страна на Марко Цепенков. Така четата била предадена од питропот на манастирот на турските власти кои подготвиле заседа.

Речиси веднаш по првите пукотници биле ранети и Коне и неговиот брат Димко. Димко успеал да се извлече, оддека потешко ранетиот Коне со магаре бил пренесен до конаците на манастирот каде и починал. Следниот ден, следејќи ги крвавите траги на Димко, Турците успеале да го пронајдат во куќата на нивната тетка, по што го затвориле. Во затворот тој бил убиен од затвореници-Турци кои го тепале и скокале на неговиот стомак.

Остатокот од четата на Коне, се приклучиле кон четата на војводата Спасе од Дрен. Кон оваа чета се приклучил и подоцна познатиот војвода Стојан од Гудјаково. Тие сосем случајно налетале на турски ловџии, кои започнале битка со нив и при таа битка го убиле Ѓорѓи Ориганчето. Така остатокот од Коневата чета е приморан да се крие и приклучува кон други чети, а подоцна да формираат и свои.

## Песна за Коне

## Наводи


Категорија:Луѓе од Прилеп
Категорија:Починати во Прилеп
Категорија:Починати во 1886 година
Категорија:Родени во непозната година
Категорија:Македонски преселници во Бугарија
Данило Брестовац

**Данило Брестовац** (  ) (роден на 3 февруари 1975 година) е поранешен македонски ракометар кој од неодамна ја тренира македонската ракометна репрезентација .

## Кариера
Данило Брестовац е роден во Скопје, Македонија. Неговата ракометна кариера започнала како голман во Вардар Ватростална, а играл и во РК Тутунски Комбинат и РК Металург Скопје каде остварил пласман до четвртфиналето на машката ЕХФ Лига на шампионите. По играчката кариера како голман, тој започнал со тренерската кариера на клупско ниво, како асистент во РК Металург Скопје (2014/15) и потоа Шамбери (2015/16, 2016/17) пред да биде именуван во главен тренер во РК Металург Скопје . Неговата кариера како главен тренер се преселила на меѓународно ниво, со тоа што бил избран како главен тренер на помагање на македонската јуниорска ракометна репрезентација   и на крајот како селектор на македонската ракометна репрезентација помагајќи да се квалификуваме за Европско првенство во ракомет за мажи во 2020 година .

## Наводи

Категорија:Ракометари на РК Вардар
Категорија:Живи луѓе
Категорија:Родени во 1975 година
Црква „Св. Софија, Вера, Нада и Љубов“ - Лагадин

**Света Софија, Вера, Нада и Љубов** — мала црква во охридската туристичка населба Лагадин, сместена на самата плажа.

## Местоположба

Црквата е сместена на самата плажа, веднаш до патот Охрид-Свети Наум.

## Историја

Оваа мала црква била подигната во 2000 година од страна на угостителот Љупчо Патче.

## Галерија


Податотека:Параклис „Св. Вера, Надеж, Љубов и мајка им Софија“ - Лагадин.jpg|Иконостасот


## Поврзано
* Лагадин
* Дебарско-кичевска епархија
* Охридско архијерејско намесништво
* Пештанска парохија

## Наводи

## Надворешни врски

Категорија:Лагадин
Лагадин
Крстоарски манастир

**Крстоарски манастир „Свети Христофор“** – православен манастир во близина на битолското село Крстоар, дел од Преспанско-пелагониската епархија на Македонската православна црква - Охридска архиепископија. Манастирот се наоѓа 1 км југозападно над селото Крстоар и околу 6 км од Битола. До манастирот може да се пристигне и од соседното село Буково од каде преку црквата „Воведение на Пресвета Богородица“, води пешачка патека. 

## Објекти
### Црква

десно|мини|250п|Поглед на влезот со фреската на Св. Христофор
Црквата во манастирот е подигната во 1837 година, а била обновена во 1926 година. Таа е еднокорабна градба, со петстрана апсида на исток и влезови во наосот од запад и север, а има и директен пристап во олтарниот простор од југоисток. 

Над северниот влез е поставена мермерна плоча со кратка историја за храмот. На западниот влез е насликан медалјон со Св. Христофер кој го држи малиот Христос на рамо. 

### Конаци
Посебна градба во кругот на манастирот служела како конак.

За време на Првата светска војна во манастирот биле сместени трупи од војската на Антантата.

;Историски фотографии

Податотека:Entante troops at Krstoar monastery in 1917 01.jpg|
Податотека:Entante troops at Krstoar monastery in 1917 05.jpg|
Податотека:Entante troops at Krstoar monastery in 1917 07.jpg|


### Чешма
Во непосредна близина на црквата, на северна страна, се наоѓа чешма.

## Наводи

Категорија:Крстоар
Категорија:Манастири во Македонија
Категорија:Манастири во Преспанско-пелагониската епархија
Категорија:Цркви во Преспанско-пелагониската епархија
Категорија:Споменици на културата во Македонија
Филип Талески

**Филип Талески** (роден на 28 март 1996 година) — македонски ракометар кој игра за Бенфика и македонската репрезентација.

Учествувал на Светското првенство во ракомет за мажи во 2017 година , како и на Светското првенство во ракомет за јуниори во 2017 година.

## Успеси

* **[[Рајн-Некар Левен|Рајн-Некар Ловен]]** 
** Германска ракометна лига : (2016–17) 
** Германски ракометен куп : (2017–18)

## Наводи

Категорија:Луѓе од Крушево
Категорија:Живи луѓе
Категорија:Родени во 1996 година
Вештачка интелигенција (кована пара)

**Вештачка интелигенција** — кована пара за колекционерски цели издадена од страна на Народната банка на Република Македонија во 2019 година.

## Опис
### Лице
На лицето, во средишниот дел на монетата има слика на дигитален уред за оптичко препознавање со вградени сетилници на мрежницата и информациски канали коешто се оддалечуваат во облик на мрежа со контактни јазли. Во горниот дел е претставен Грбот на Македонија, додека долж периметарот е испишан натписот „Република Северна Македонија“. Во долниот дел се испишани натписи за апоенот — „100 денари“ — и годината на издавање — „2019“. Сите натписи се на англиски јазик.

### Опачина
На опачината, во средишниот дел е направен приказ на вештачка интелигенција преку кристал и струјно коло во вид на човечки мозок од кој се шири мрежа на сензори коишто го опкружуваат светот. Во горниот дел има слика на ракување како симбол на тесната соработка на човештвото со вештачката интелигенција, а во горниот лев дел е испишана ознаката „Ag925“. Долж периметарот е испишан натписот „Вештачка интелигенција“ на англиски јазик.

## Поврзано
* Вештачка интелигенција

## Наводи

## Надворешни врски
* Кована пара за колекционерски цели „Вештачка интелигенција“ — НБРМ

Категорија:Ковани пари за колекционерски цели на НБРМ
Среќен роденден (кована пара)

**Среќен роденден** — кована пара за колекционерски цели издадена од страна на Народната банка на Република Македонија во 2019 година.

## Опис
### Лице
На лицето, во средишниот дел на монетата се прикажани кошница полна со подароци и Грбот на Македонија. Во долниот дел се наоѓаат натписите на апоенот — „100 денари“ — и годината на издавање — „2019“. Сите натписи се на англиски јазик.

### Опачина
На опачината, во средишниот дел е прикажано насемано бебе со капа и пелена во левата рака, како и натписот „Среќен роденден“ на англиски јазик. Долж периметарот е прикажан украс во облик на рачка на кошница. Во долниот дел се претставени цвеќиња, на левата страна е испишана ознаката „Ag925“.

## Поврзано
* Роденден

## Наводи

## Надворешни врски
* Кована пара за колекционерски цели „Среќен роденден“ — НБРМ

Категорија:Ковани пари за колекционерски цели на НБРМ
Деловен успех и среќа (кована пара)

**Деловен успех и среќа** — кована пара за колекционерски цели издадена од страна на Народната банка на Република Македонија во 2019 година.

## Опис
### Лице
На лицето, во средишниот дел на монетата е вметнато стакленце со отпечатена карта на западната полутопка и скиптарот на богот Меркур коишто се претставени на основата на златно дрвено тркало. Долж периметарот е наведено името на издавачот — „Република Северна Македонија“. Во горниот дел од лицето се наоѓа Грбот на Македонија и годината на издавање на монетата — „2019“ — и апоенот „100 денари“. Сите натписи се на англиски јазик.

### Опачина
На опачината, во средишниот дел е вметнато стакленце со отпечатена карта на источната полутопка, а над стакленцето се претставени слики од ракување, старовремска локомотива и брод. Во левиот дел е прикажан богот Меркур со скиптарот, а во десниот дел има слика на божицата Фортуна Августа со рог на изобилството во левата рака. Под стакленцето има сидро и два запченика, а над нив се наоѓа натписот „Ag925“. Во долниот дел е испишан натписот „Деловен успех и среќа“ на англиски јазик.

## Поврзано
* Заработка
* Среќа

## Наводи

## Надворешни врски
* Кована пара за колекционерски цели „Деловен успех и среќа“ — НБРМ

Категорија:Ковани пари за колекционерски цели на НБРМ
Муса Џенепо

**Муса Џенепо** (роден на 15 јуни 1998 во Бамако) — малиски фудбалер, играч од средниот ред на Естеглал и на малиската репрезентација.

## Клупска кариера
### Рана кариера
Џенепо ја започнал својата кариера во екипата на Јилен Олимпик од Мали.

### Стандард Лиеж
На 31 јануари 2017 година, Џенепо му се приклучи на белгискиот Стандард Лиеж со договор на заем со опција за откуп. Клубот ја активирал неговата откупна клаузула на 30 мај 2017 година, потпишувајќи постојан договор со играчот.

Своето деби за Стандард го направил во поразот со 4-0 од Клуб Бриж во белгиското првенство, на 27 август 2017 година.. Својот прв гол Џенепо го постигнал на 11 март 2018 година, во победата со 3-2 над Остенде на Верслујс Арена. На 17 март 2018 година, Џенепо играл влегувајќи како замена на местото на Мехди Карсела, во победата на Стандард над Генк со 1–0 по продолженија во финалето на Купот на Белгија, со што го освоил својот прв трофеј во кариерата.

### Саутхемптон
На 13 јуни 2019 година, Џенепо потпишал четиригодишен договор со англискиот клуб од Премиер лигата,  во трансфер за кој на Стандард му биле платени 14 милиони фунти. Тој го постигнал својот прв гол за *светците* на 24 август 2019 година, во победата со 2-0 над . Својот втор гол за клубот го постигнал во победата со 1-0 над Шефилд Јунајтед, погодок што бил избран за гол на месецот во Премиер лигата за септември 2019.

### Естеглал
На 22 август 2025, Џенепо потпишал тригодишен договор со иранскиот клуб Естеглал.

## Репрезентативна кариера
Џенепо бил младински репрезентативец на својата земја во селекцијата на Мали под 20 години, со која учествувал на Африканскиот куп на нации под 20 години 2017.

Својот прв повик во сениорскиот тим на Мали, Џенепо го добил на 3 октомври 2017 година. Своето деби го направил на 6 октомври во ремито без голови против Брегот на Слоновата Коска во квалификациите за Светското првенство 2018. На 23 март 2019 година, Џенепо постигнал гол против Јужен Судан во квалификациите за Африканскиот куп на нации 2019, во натпревар кој завршил со победа на Мали на домашен терен со 3-0.

Во јуни 2019 година, бил избран во составот на Мали да учествува на Африканскиот куп на нации 2019. Тој забележал три настапи без постигнат гол на турнирот, а неговата репрезентација била елиминирана во осминафиналето.

### Хронологија на репрезентативните настапи

## Клупска статистика
*Статистиката е ажурирана на 13 јануари 2020.*

## Титули
#### Стандард Лиеж
***[[Фудбалски куп на Белгија|Куп на Белгија]]** : 1 
: 2017-2018

## Наводи

## Надворешни врски

*Муса Џенепо на soccerway
*Муса Џенепо на transfermarkt
*Муса Џенепо на espn
*Муса Џенепо на lequipe

Категорија:Фудбалери на Стандард
Категорија:Фудбалери на ФК Саутхемптон
Категорија:Фудбалери на ФК Естеглал
Категорија:Фудбалери од Премиер Лига
Категорија:Живи луѓе
Категорија:Малиски фудбалери
Категорија:Родени во 1998 година
Градината на злото (филм од 1954)

**„Градината на злото“** (англиски: *The Garden of Evil*) — американски филм од 1954 година, во режија на Хенри Хатавеј (Henry Hathaway), според сценариото на Фред Фрејбергер (Fred Freiberger), Вилијам Танберг (William Tunberg) и Френк Фентон (Frank Fenton). Главните улоги ги граат: Гари Купер (Gary Cooper), Сузан Хејворд (Susan Hayward), Ричард Видмарк (Richard Widmark), Хју Марлоу (Hugh Marlowe), Ц. Мичел (C. Mitchell) и Рита Морено (Rita Moreno). 

## Синопсис
Тројца мажи, Хукер (го игра Купер), Фиске (го игра Видмарк) и Лук (го игра Мичел) се наоѓаат на пат кон Калифорнија во потрага по злато. Патем, тие застануваат во близината на мексиканско село, каде една прекрасна жена (ја игра Хејворд) секому му нуди по две илјади долари за да го спасат нејзиниот маж кој се наоѓа во еден рудник на територијата на Апачите...

## Наводи

Категорија: Филмови со Гари Купер
Категорија: Филмови со Сузан Хејворд
Категорија: Филмови со Ричард Видмарк
Категорија: Филмови со Хју Марлоу
Категорија: Филмови со Рита Морено
Категорија: Филмови на Хенри Хатавеј
Категорија: Вестерни
Категорија: Филмови на англиски јазик
Категорија: Филмови од 1954 година
Категорија: Американски филмови
Категорија:Филмови чие дејствие се одвива во САД
Анастасија (филм од 1956)

**Анастасија** (англиски: *Anastasia*) - американски филм од 1956 година, во режија на Анатол Литвак (Anatole Litvak), според сценариото на Анатол Литвак, Марсел Морет и Гај Болтон. Главните улоги ги граат: Ингрид Бергман, Јул Бринер, Хелен Хејс, Аким Тамироф и Мартита Хант. Филмот претставува психолошка драма која е приближно засннована врз вистинскиот случај на Ана Андерсон, која лажно се претставувала како наследничка на руската царска лоза. За својата улога, Ингрид Бергман била наградена со „Оскар“.

## Синопсис
Дејствието на филмот се одвива во Париз, во раните 1920-ти. Откако ќе ја спаси од обидот за самоубиство, генералот Бунин (го игра Бринер), инаку водач на руските емигранти, ја зема младата Русинка (ја игра Бергман) под своја контрола и ја претставува како Анастасија, единствената преживеана ќерка на рускиот цар Николај. Тој планира да ја искористи Анстасија за да земе десет милиони фунти од една англиска банка, но на неговиот пат стои една пречка - старата руска благородничка Марија Феодовна (ја игра Хејс)...

## Наводи

Категорија: Филмови со Јул Бринер
Категорија: Филмови со Мартита Хант
Категорија: Филмови со Хелен Хејс
Категорија: Филмови со Аким Тамироф
Категорија: Филмови со Ингрид Бергман
Категорија: Филмови на Анатол Литвак
Категорија: Филмови на англиски јазик
Категорија: Филмови од 1956 година
Категорија: Американски филмови
Категорија: Историски филмови
Категорија: Филмови чие дејствие се одвива во Париз
Гамперн

**Гамперн** () — општина во округот Феклабрук од сојузната покраина Горна Австрија во  Австрија. Населението брои  жители ().

## Населени места во општината
Општината Гамперн ги опфаќа следниве населени места, тука дадени со нивните изворни имиња и бројот на жители:

## Население

## Наводи

## Надворешни врски

* Мрежно место на Гамперн 
* 41711 - Гамперн — статистички податоци 

Категорија:Градови во Горна Австрија
Категорија:Феклабрук (округ)
Категорија:Општини во Горна Австрија
Црква „Св. Никола“ - Љубаништа

**Свети Никола** — главна селска црква во охридското село Љубаништа. Во црковниот двор се наоѓаат и селските гробишта на Љубаништа.

## Местоположба

Црквата е сместена во средишниот дел на селото.

## Галерија


Податотека:Црква „Св. Никола“ - Љубаништа 2.jpg|Куполата
Податотека:Црква „Св. Никола“ - Љубаништа 4.jpg|Внатрешноста
Податотека:Црква „Св. Никола“ - Љубаништа 6.jpg|Споредниот влез
Податотека:Гробишта во Љубаништа.jpg|Селските гробишта
Податотека:Црква „Св. Никола“ - Љубаништа 3.jpg|Камбанаријата
Податотека:Црква „Св. Никола“ - Љубаништа 7.jpg|Главниот влез
Податотека:Црква „Св. Никола“ - Љубаништа 8.jpg|Помошен објект
Податотека:Црква „Св. Никола“ - Љубаништа 9.jpg|Поглед од камбанаријата
Податотека:Црква „Св. Никола“ - Љубаништа.jpg|Поглед на црквата


## Поврзано
* Љубаништа
* Дебарско-кичевска епархија
* Охридско архијерејско намесништво
* Пештанска парохија

## Наводи

## Надворешни врски

Категорија:Љубаништа
Љубаништа
Станица Порој

**Станица Порој** или **Железничка Станица Порој**  (, *Родополи*; до 1926&nbsp;г. *Σταθμός Ποροίων*, *Статмос Поројон*) — село во Валовишко, Егејска Македонија, денес во општината Синтика на Серскиот округ во областа Централна Македонија, Грција. Населението брои 820 жители (2011). Ова е ново село, основано во 1926 г. од грчката власт за сместување на грчки доселеници од Турција.

## Географија
Селото е сместено 60&nbsp;км северозападно од Сер, 30&nbsp;км западно од Валовишта. Лежи во Серското Поле, недалеку од јужното подножје на планината Беласица. Близу на север се селата Долно и Горно Порој.

## Историја
Селото е основано на местото на железничката станица на селата Долно и Горно Порој која не била официјално населена, туку имала дуќани кои ги опслужувале патниците. Како населено место за првпат се спомнува во 1920 г. кога тука се забележани 58 жители. На ова место во 1924 г. властите почнале да градат нова населба, која ја завршиле и прогласиле за таква во 1926 г. Во неа сместиле грчки колонисти од Турција. На пописот од 1928 г. селото броело 685 жители од 137 семејства.

Поради добрата местоположба и плодното земјиште, во Станица Порој подоцна се доселиле и други грчки дојденски семејства кои претходно биле сместени во повисоките села на планината Круша. Така, во 1940 г. селото пораснало на 868 жители. За време на Втората светска војна во 1941 г. селото е окупирано од Бугарија, со што дел од населението го напуштило, па истата година тие завеле 676 жители За време на Граѓанската војна, во селото биле сместени поголем број семејства од планинските села на Круша кои по војната останале тука. Така, во 1951 г. Станица Порој пораснала на 1.124 лица. Во текот на следните десетлетија, населението неколкупати растело и опаѓало во наизменични периоди.

## Население

## Стопанство
Селото главно се занимава со земјоделство, но и други стопански гранки. Се произведуваат жито, памук, компири и друго, а во помала мера е застапено и сточарството.

## Наводи

## Поврзано
* Радила
* Беласица
* Валовишко
* Серско Поле

Категорија:Синтика
Серски Санџак

**Серски Санџак** (отомански турски: *Sancak-i/Liva-i Siroz*) — санџак на Солунскиот вилает се седиште во градот Сер, Егејска Македонија, иако половина од него бил во Пиринска Македонија.

Сер потпаднал под власта на Османлиите ма 19 септември 1383 г. и првично бил вакуф на Евренос-бег, кој довел јуручки доселеници од Сарухан, денес во Ерменија. Иако никогаш не бил меѓу најзначајните во царството, во 1413-14 г. во Сер е отворена монетковница. Во XVIII и почетокот на XIX век, Сер станал автономен беглик под управа на низа деребегови во состав на Солунскиот Санџак.

Кон 1846 г. Сер станал своја управна единица со танзиматски реформи како санџак на Солунскиот Ејалет (подоцна Солунски вилает) на територијата на Егејска и Пиринска Македонија, опфаќајќи ги градовите Драма, Валовишта, Неврокоп, Мелник и Лиса со нивните села. Набргу Драма се одвоила со свој Драмски Санџак.

Во 1912 г. (последната година од своето постоење), Серскиот Санџак ги опфаќал следниве кази: Серска, Зихненска, Мелничка, Разлошка, Петричка, Валовишка (Тимурхисарска), Горноџумајска и Неврокопска.

Санџакот престанал да постои во 1912 г. со бугарската окупација на подрачјето за време на Првата балканска војна. Со Букурешки договор по Втората балканска војна во 1913 г. градот Сер и јужната половина од санџакот ѝ припаднале на Грција, а северната половина (и цела Пиринска Македонија) влегла во состав на Бугарија.

## Поврзано
* Драмски Санџак
* Серски револуционерен округ
* Историја на административната поделба на Македонија

## Наводи

Категорија:Санџаци на Отоманското Царство во Европа
Категорија:Отоманска Македонија
Категорија:Историја на Сер
Категорија:Македонија во XIX век
Категорија:Историја на Пиринска Македонија
Категорија:Солунски вилает
Категорија:Држави и територии настанати во 1846 година
Категорија:Држави и територии распаднати во 1912 година
Боргхајм

десно|мини|Боргхајм

**Боргхајм** () — административно средиште на општината Фардер во Вестфол и Телемарк, Норвешка.

Селото се наоѓа во средината на островот Нотерој. Пред 2018 година, Боргхајм бил административно средиште на општината Нотерој пред да се обедини со соседната општина Тјоме, создавајќи ја новата општина Фардер. 

## Наводи

Категорија:Села во Норвешка
Моцартова куќа

десно|мини|Моцартовата куќа во Виена
**Моцартова куќа** () – куќа во Првиот округ на градот Виена, недалеку од катедралата „Свети Стефан“(). Во оваа куќа се наоѓа единствениот до денес зачуван стан на Волфганг Амадеус Моцарт кој живеел во него од 1784 до 1787 година.

## Историја
Моцартовиот стан се наоѓа во ул. Домгасе бр. 5 во куќа која датира од 17 век. Првично двокатната куќа, во 1716 година била доградена и архитектонски преуредена. Моцарт изнајмил стан во неа во 1784 година од семејството Камесин.
Просториите на станот биле отворени за јавноста во 1941 година по повод обележувањето 150 години од смртта на Моцарт. Овој настан бил дел од „Моцартовата недела на Германскиот Рајх“ при што целта на нацистите било Моцарт да се претстави како типично германски композитор. Од 1945 година оваа куќа е под ингеренција на Музејот на градот Виена. Во 2004 година била започната опсежна реконструкција на оваа градба за да во 2006 година, точно на 250-годишнината од раѓањето на Моцарт, куќата-музеј на Моцарт се прикаже со нов сјај. Денес на 4 ката од овој музеј се достапни визуелни и аудио инсталации за животот и делото на Моцарт и многу историски експонати. Во 2015 година, овој музеј го посетиле преку 150 000 посетители .

## Поврзано
* Волфганг Амадеус Моцарт
* Виена

## Наводи

## Надворешни врски

* Официјално мрежно место на Моцартовата куќа
* Официјално мрежно место на Музејот на град Виена 

Категорија:Музеи во Австрија
Категорија:Виена
Категорија:Волфганг Амадеус Моцарт
Кес Бол

**Кес Бол** (; р. ) — холандски професионален друмски велосипедист, кој вози за UCI World Tour екипата .

Во јули 2019 година бил именуван во почетниот состав за Тур де Франс 2019.

## Достигнувања

;2014
: 10. Класик Барони Бреда
;2016
: 1. 20п Краен пласман Трка Олимпија
: 4. Краен пласман Ронд де л’Оас
: 4. Краен пласман Трка Париз-Арас
: 8. Краен пласман Букл де ла Мајен
: 10. Гран при де ла вил де Перанши
: 10. Трка околу Фландрија за млади
;2018
: 1. Флеш Арденес
: 2. ГП Марсел Кинт
: 2. Краен пласман Сиркут де Арден
: 2. Меморијал Арно Валард
: 2. Трка околу Северна Холандија
: 3. Лилехамер ГП
: 4. Миден-Брабант Порт Омлоп
: 4. Краен пласман Трка Бретања
::1. 20п Бодовен пласман
::1. Етапа 5
: 5. Хејстсе Пејл
: 5. Ронде ван Оверајсел
: 7. Слаг ом Норг
: 8. Гилне Гутуер
: 9. Класик Фамен Арден
: 10. Бинше-Шиме-Бинше
;2019
: 1. Нокере Курсе
: 1. Етапа 7 Трка околу Калифорнија
: 5. Краен пласман Трка околу Норвешка
::1. Етапа 1
: 5. Фландриско првенство

## Наводи

## Надворешни врски

* 
* 
* 

Категорија:Родени во 1995 година
Категорија:Живи луѓе
Категорија:Холандски велосипедисти
Дворец Егенберг

**Дворец Егенберг** () во Грацу — највеличествениот барокен комплекс во Штаерска, Австрија. Дворецот се наоѓа на западниот крај на Грац во квартот Егенберг. Со своите сочувано дворски простории, пространи сликовити градини, но и со уметничките дела од најстариот австриски музеј *[[Universalmuseum Joanneum]]* кои се сместени во дворецот и неговиот парк, дворецот Егенберг се смета за еден од највредните споменици на културното наследство на Австрија. Заради својата културна и историска важност, дворецот Егенберг, во 2010 години е додаден на Унесковиот заштитен споменик на историскиот центар на Грац.

## Галерија

Слика:SchlossEggenbergTrostStoch.jpg|Идеален план на дворецот Егенберг
Слика:SchlossEggenbergPlanetensaal.jpg|Планетарна соба
Слика:SchlossEggenbergR1.jpg|Стара галерија
Слика:SchlossEggenbergPlanetengarten.jpg|Планетарна градина
Слика:SchlossEggenbergSchlosspark.jpg|Англиски парк на дворецот
Слика:Schloss Eggenberg im Winter 2008.JPG|Дворецот Егенберг во зима
Слика:SchlossEggenbergR23.jpg|Соба за танц
Слика:SchlossEggenbergEnfilade.jpg|Piano Nobile


## Наводи

## Надворешни врски

* The Universalmuseum Joanneum - Schloss Eggenberg 
* www.graztourismus.at

Категорија:Светско наследство во Австрија
Категорија:Грац
Категорија:Дворци
Рупелска Клисура

{
  "type": "FeatureCollection",
  "features": [
      {
      "type": "Feature",
      "properties": {
          "marker-symbol": "cross",
          "marker-size": "small",
          "marker-color": "#B80000"
      },
      "geometry": {
        "type": "Point",
        "coordinates": [
          23.350410461425785,
          41.3279708621073
        ]
      }
    }
  ]
}

**Рупелска Клисура** ( или *Στενωπό του Ρούπελ*, *Стенопо ту Рупел*) — живописна клисура на реката Струма во Валовишко, Егејска Македонија, меѓу источните планини на планината Беласица на запад, и западните падини на Сенгелска Планина (наречена и Рупелска Планина) на исток. Го поврзува малото Марикостенско Поле во Пиринска Македонија на север со Серското Поле на југ. Клисурата е наречена по денес напуштеното село Рупел.

Клисурата е од епигенетско потекло и е всечена во терциерни и кристалински карпи, кои ги сочинуваат западните делови на Сенгелска Планина, односно источните делови на Беласица. Долга е околу 10&nbsp;км, а средната надморска височина изнесува 60&nbsp;м. Се одликува со несиметрични долински падини — западните кон Беласица се стрмни, а источните кон Сенгелска Планина се налегнати. Низ Рупелската Клисура дува северниот рупелски ветар на југ кон Серското Поле.

Клисурата почнува јужно од селото Драготин, сместено веднаш до граничниот премин Кулата-Драготин на 69 м.н.в. и се протега на југ. По околу 5&nbsp;км е неговото средиште, на подрачјето на поранешното село Рупел, на надморска височина од 60&nbsp;м. Северозападно од малото селце Лутра, реката Струма излегува од клисурата на 52 м.н.в. и навлегува во северниот дел на Серското Поле.

Низ клисурата минува еден од главните воздушни коридори за преселба на птиците од Европа кон Африка, наречен „Аристотелов пат“.

За време на Првата балканска војна, на 22–23 октомври 1912 г. Седмата рилска дивизија на Бугарската армија настапувала низ ова место и ја совладала Рупелската Клисура. Нејзината Трета бригада го окупирала Валовишта, со што е прекратена турската власт во него. Дивизијата продолжила да напредува кон Солун, во кој влегла на 27 октомври 1912 г. по извојуваната победа во Битката кај Ајватово.

По целата должина на клисурата, во правец север-југ во должина од 10&nbsp;км поминува делница од Европската магистрала Е79.

Напоредно со патот низ клисурата поминува и 10-километарска делница од железничката линија Софија – Горна Џумаја – Кулата – Атина. Во 1941 г. низ клисурата бугарската окупациска власт ја пробила и последната делница од 14&nbsp;км, на одредиштето Софија - Валовишта. Таа е свечено откриена на 8 декември 1941 г. од министерот за јавни работи Димитар Василев. Со враќањето под на грчка власт, железницата е уништена и сообраќајот по неа е запрен цели 20 години, до нејзиното повторно отворање.

## Поврзано
* Струма
* Рупел
* Рупелска Планина
* Рупелски ветар

## Наводи

## Надворешни врски
* Опис на Рупелската Клисура на Васил К’нчов од 1891 г. 

Категорија:Клисури во Егејска Македонија
Категорија:Синтика
Шампион (филм од 1949)

**Шампион** (англиски: *Champion*) - американски филм од 1949 година, во режија на Марк Робсон, според сценариото на Карл Формен и Ринг Ларднер (според неговиот истоимен расказ). Главните улоги ги граат: Кирк Даглас, Мерилин Максвел, Артур Кенеди, Пол Стјуарт, Рут Роман, Лола Олбрајт и Луис Ван Рутен. Во 1950 година, филмот ја освоил наградата „Оскар“ за монтажа, а имал уште пет номинации. Покрај тоа, филмот освоил „Златен глобус“ за најдобра црно-бела кинематографија.

## Синопсис
Миџ (го игра Даглас) и Кони (го игра Кенеди) се сиромашни момчиња кои патуваат за Лос Анџелес во потрага по работа. Патем, тие застануваат во Канзас Сити, каде Миџ боксува за пари. По пристигнувањето во Лос Анџелес, тие откриваат дека се измамени и се принудени да работат во една кафетерија. Таму, Миџ започнува љубовна врска со ќерката на сопственикот, Ема (ја игра Роман) при што под притисок на нејзиниот татко, тој е присилен да се ожени со неа. Меѓутоа, тој веднаш ја напушта Ема и, воден од амбицијата да заработи многу пари, почнува да тренира бокс под водство на менаџерот Хејли (го игра Стјуарт). Набргу, тој станува успешен и добива можност да се бори во Њујорк против познатиот боксер Џон Дан. Притоа, од него се бара да загуби, но тој го победува противникот поради што е претепан од гангстерите и не може да добие нова прилика за борба. Меѓутоа, медиумите застануваат на неговата страна, а тој го отпушта менаџерот Хејли и почнува да соработува со богатиот Харис (го игра Ван Рутен) при што стапува во љубовна врска со убавата Грејс (ја игра Максвел). Тогаш, Кони го напушта Миџ и оди во Лос Анџелес, каде ја наоѓа Ема и со неа оди во Чикаго за да се грижи за мајка му. Во меѓувреме, Миџ станува светски шампион, стапува во љубовна врска со сопругата на Харис, Палмер (ја игра Олбрајт) поради која ја напушта Грејс, но набргу ја остава и Палмер. Кога добива вест дека починала мајка му, Миџ оди во Чикаго и нему повторно му се придружуваат Кони, Ема и менаџерот Хејли. Во борбата против предизвикувачот Џон Дан, кога се чини дека ќе загуби, Мич прави пресврт и го нокаутира противникот. Меѓутоа, под влијание на примените удари, тој претрпува мозочен удар и умира по мечот, а Кони и Ема почнуваат заеднички живот.

## Наводи

Категорија:Филмови со Кирк Даглас
Категорија:Филмови на Марк Робсон
Категорија:Филмови со Мерилин Максвел
Категорија:Филмови со Артур Кенеди
Категорија:Филмови со Пол Стјуарт 
Категорија:Филмови со Рут Роман
Категорија:Филмови со Лола Олбрајт
Категорија:Филмови со Луис Ван Рутен
Категорија:Филмови на англиски јазик
Категорија:Филмови од 1949 година
Категорија:Американски филмови
Категорија:Црно-бели филмови
Категорија:Спортски филмови
Категорија:Филмови чие дејствие се одвива во Чикаго
Категорија:Филмови чие дејствие се одвива во Њујорк
Категорија:Филмови чие дејствие се одвива во Лос Анџелес
Категорија:Филмови чие дејствие се одвива во Канзас Сити
Категорија:Филмови засновани на раскази
Битолски Санџак

**Битолски Санџак** () – санџак во Румелискиот Пашалак (1465–1867) и потоа во Битолскиот Вилает (1874–1912). Административното седиште било во Битола.

## Подединици
### 1880
Во 1880 година Битолскиот Санџак ги опфаќал следните подединици наречени кази:
*Битола
*Лерин
*Кичево
*Прилеп
*Охрид

И следните мудурлуци:
*Преспа
*Ресен
*Екши Су
*Мариово

### –1908
Подединиците, *кази*, на Битолскиот Санџак ги опфаќале (пред 1908):
*Битола
*Прилеп
*Лерин
*Кичево
*Охрид

## Демографија
### 1897
Според рускиот конзул во Битолскиот Вилает, Александар Ростковски, вкупното население во 1897 година во санџакот изнесувало 308.996 жители, при што Ростковски населението го поделил во следните групи:

*Словени-егзархисти: 151.863
*Словени-патријаршисти: 51.749
*Словени-муслимани: 8.251
*Албанци-муслимани: 45.259
*Албанци-христијани: 723
*Власи (Ароманци): 22.681
*Турци, Отоманци: 24.923
*Евреи: 4.270

### 1906/07
[мини|десно|''Панаѓур пред црквата „Св. Недела“ во Битола'' снимен од [Браќа Манаки|браќата Манаки, помеѓу 1905-1912]]
Според отоманскиот попис од 1906/07 година, вилаетот имал вкупно население од 824.828 луѓе, етнички составено како:
* Муслимани - 328.551
* Христијански грци - 286,001
* Христијански Бугари - 197.088
* Власи - 5556
* Евреи - 5.459
* Цигани - 2.104
* Ерменци - 8
* Протестанти - 5
* латинци - 3
*  Други граѓани - 53

## Наводи

Категорија:Санџаци на Отоманското Царство во Европа
Категорија:Отоманска Македонија
Категорија:Отоманска Битола
Серхио Игита

**Серхио Андрес Игита Гарсија** (; р. ) — колумбиски професионален друмски велосипедист, кој вози за UCI World Tour екипата .

Се преместил од професионалната екипа  во мај 2019 година, откако првично им се приклучил во летото. Во август 2019 година бил именуван во почетниот состав за Вуелта а Еспања 2019.

## Достигнувања

;2016
: 9. Тур де Жиронда
: 10. Пруеба Вилјафранка де Ордисија
;2017
: 1. 20п Планински пласман Вуелта а Астурија
;2018
: 9. Класика Примавера
: 9. Краен пласман Вуелта а Кастиља и Леон
: 9. Краен пласман Трка околу Кина I
::1. 20п Планински пласман
;2019
: Вуелта а Еспања
::1. Етапа 18
::20п Награда за борбеност на етапа 18
: 1. 20п Пласман за млад возач Волта а ла Комунитат Валенсијана
: 2. Краен пласман Трка околу Калифорнија
: 3. Џиро дел’Емилија
: 3. ГП Мигел Индураин
: 4. Краен пласман Трка околу Полска
: 4. Светско друмско првенство под 23 години
: 4. Класика Примавера
: 4. Трофео Сера де Трамунтана
: 5. Волта ао Алентежо
::1. Етапа 4
: 5. Тре Вали Варезине
: 6. Трофео Кампос, Поререс, Феланит, Сес Салинес
: 7. Краен пласман Вуелта а Андалусија
;2020
: 1. 20п Национално друмско првенство
: 1. 20п Краен пласман Трка Колумбија
::1. 20п Пласман за млад возач
::1. Етапа 1 (ТТТ)
::1. Етапа 4
: 3. Краен пласман Париз-Ница
::1. 20п Пласман за млад возач

## Наводи

## Надворешни врски

* 
* 
* 

Категорија:Родени во 1997 година
Категорија:Живи луѓе
Категорија:Колумбиски велосипедисти
Категорија:Колумбиски етапни победници на Вуелта а Еспања
Категорија:Велосипедисти на Летните олимписки игри 2020
Горички Санџак

**Горички Санџак** () — (санџак) на Отоманското Царство со седиште во градот Горица (Корча) во Албанија. Основан е во XV век со османлиското освојување на подрачјето, а престанал да постои во Балканските војни (1912–13). Од 1874 до 1912 г. бил еден од санџаците на Битолскиот Вилает. Ја опфаќал територијата на југоисточна Албанија и северозападна Егејска Македонија, денес во Грција. Македонците живееле на целата нејзина територија, а особено мнозинство биле во Горичката и Костурската каза.

## Кази
Санџакот бил сочинет од следниве кази:
* Горичка
* Поградечка (Истарова)
* Ерсечка (Колоњска)
* Костурска

## Население

Според рускиот конзул во Битола, А. Ростковски, заклучно со 1897 г. санџакот броел вкупно 175.702 жители, од кои 113.303 Албанци (81.262 муслимани и 32.035 христијани — во обете групи вклучувајќи албанизирани Македонци), 38.235 Македонци (30.008 под патријаршисти и 8.227 под [под врховенството на [Бугарска егзархија|Бугарската егзархија]]). Имало 9.549 Грци христијани и 294 Грци муслимани, главно во градот Костур. Власите броеле 9.377 лица (3.297 во Горичко и 6.080 во Костурско).

## Наводи

## Литература
* 

## Надворешни врски
* 

Категорија:Отоманска Албанија
Категорија:Отоманска Македонија
Категорија:Историја на Егејска Македонија
Категорија:Санџаци на Отоманското Царство во Европа
Категорија:Појавено во XV век
Категорија:Држави и територии распаднати во 1878 го
Андреј Јакимовски

**Андреј Јакимовски** (роден на  во Крива Паланка) — македонски кошаркар кој бил член на италијанскиот клуб Баскет Торино, а е на позајмица во Торино Кампус Пиемонте.

## Клупска кариера
### Младинска кариера
Младинската кариера ја започнал на седум години во младинските екипи на КК Крива Паланка. Во дресот на Крива Паланка настапувал во младинските лиги од сезоната 2010/11 до сезоната 2013/14. Потоа се преселил во Феникс 2010 од Скопје за сезоната 2014/15. Поради добрите игри за време на Европската младинска лига која била одржана во септември 2016 година, во декември Јакимовски потпишал четиригодишен договор со клубот ПМС Монкалиери (подоцна реформиран и познат под името Реале Мутуа Баскет Торино), во кој настапувал за младинската екипа. Потоа настапувал и во Торино Кампус Пиемонте. Во сезоната 2019/20, иако Андреј бил кошаркар на Торино Баскет, тој бил позајмен во својот претходен клуб Кампус Пиемонте. На еден натпревар во декември, тој завршил со индекс 57, со постигнати 42 и остварени 20 скокови. Со тоа, Јакимовски бил прогласен за најкорисен играч на колото.

### Сениорска кариера
мини|лево|upright|Јакимовски во дресот на Торино во 2019
Во првата полусезона од сезоната 2016/17, односно сè до заминувањето во Италија, Јакимовски се натпреварувал во Втората македонска лига како играч на Феникс 2010.

На крајот на август 2019 година, Андреј потпишал професионален договор со второлигашкиот клуб Реале Мутуа Баскет Торино. Тој бил вклучен во сениорската екипа на Торино Баскет сè до 22 декември 2019 година.

Во јануари 2020 година, Андреј бил поканет од Ректоратот на Вашингтон Стејт Универзитетот со можност да стане нивен студент односно нивен член на кошаркарската секција на Универзитетот. Во јуни, тој потпишал за Универзитетот Вашингтон, односно нивната кошаркарска екипа Кугарс.

## Репрезентативна кариера
### Младинска репрезентација
На негови 14 години, Јакимовски бил вклучен во македонската репрезентација под 14 години. Подоцна тој бил повикан во македонската репрезентација под 16 години.

За време на Европското првенство под 2018 години - Б дивизија во 2019 година, кога македонската репрезентација завршила на четвртото место, откако Андреј Јакимовски бил најдобар стрелец, највисок просечен индекс и трет најдобар скокач, тој бил избран во најдобрата петорка на Првеството.

### Сениорска репрезентација
Во јануари 2020 година, селекторот на Македонија, Александар Тодоров го објавил поширокиот состав за февруарските квалификации за Евробаскетот 2021 во кој бил вклучен Јакимовски. Потоа во февруари, тој бил избран во составот на репрезентацијата.

## Признанија
* Најдобра петорка на Евробаскетот под 18 години - Б дивизија во 2019 година
* Награда „Симбол на градот Крива Паланка“
* Признание „8 ноември“ за особени постигнувања и придонес за развој и афирмација на Општина Крива Паланка за 2019 година
* Најдобар млад кошаркар за 2019 година
## Наводи

## Надворешни врски
* Профил на Андреј Јакимовски на Eurobasket.com
* Профил на Андреј Јакимовски на fiba.basketball

Категорија:Родени во 2001 година
Категорија:Кошаркари од Крива Паланка
Категорија:Живи луѓе
Брод (архитектура)

[мини|Бродот на црквата [Црква „Сен Силпис“ - Париз|„Сен Силпис во Париз]]
мини|Главниот брод на Латеранската базилика во Рим
[мини|200п|Бочниот (северниот) брод на [Капела Палатина]]

**Брод** или **кораб** – централниот дел на црква, кој се простира од главниот влез до трансептот, или до презвитериумот, кај цркви без трансепт. Кај повеќекорабните цркви се разликуваат главен, бочен и попречен брод. Во поширока смисла, бродот ги опфаќа сите простори за учесниците лаици, вклучувајќи ги бочните бродови и трансептите.

## Опис
Коработ се простира од влезот, кој може да има посебен дел — припрата (нартекс), до презвитериумот. Кај повеќекорабни цркви се разликуваат главен кораб, бочни кораби и попречни кораби . Коработ, односно главниот кораб кај повеќекорабните цркви, обезбедува централен пристап до олтарот.

## Потекло на поимот
Поимите *брод* и кораб се превод од латинскиот збор *navis*, ран симбол на христијанската црква, а можно е да е поврзан со "бродот на Св. Петар" или Ноевата арка. Поимот може исто така да доаѓа од обликот на сводната архитектура на црквата. На многу јазици истиот збор се користи за пловило и за архитектонски елемент.

## Историја
[300pxright|мини|Коработ на [Црква „Св. Софија“ - Софија|Света Софија, Софија, 4 – 6 век]]
Првите цркви биле градени од градители на кои им бил близок обликот на романската базилика, јавна градба за деловни трансакции. Таа имала централен дел, со бочни делови одделени со столбови и со прозорци близу до таванот. Базиликата „Св. Петар“ во Рим е ранохристијанска црква која имала ваков облик. Била изградена во 4 век по нарачка на римскиот цар Константин I, а била обновена во 16 век.

Коработ, главниот дел од градбата, е дел за лаиците, додека презвитериумот е резервиран за свештенството. Во средновековните цркви, бродот бил одвоен од презвитериумот со хорна (презвитериумска) преграда. Истите биле украсени и се карактеристични за католичките цркви од 14 до 16 век.

Средновековните бродови биле поделени во ниши, па повторувањето на формите дава ефект на голема должина. Исто така бил нагласен и вертикалниот елемент на бродот. За време на ренесансата, наместо драматични ефекти се применувале побалансирани пропорции.

## Галерија

Слика:Cathedral.svg|Диспозиција на основата во вид на латински крст 
Слика:Nave.png|Главен брод
Слика:Seitenschiff.svg|Бочни бродови
Слика:Transept.png|Попречен брод – трансепт
Слика:Narthex.png|Нартекс
Слика:Church-Bay.png|Травеј
Слика:Vierung.svg|Вкрстување на главниот брод и трансептот


## Поврзано
* Бочен брод
* Главен брод
* Трансепт
* Травеј

## Наводи

Категорија:Црковна архитектура
Категорија:Архитектонски елементи
Категорија:Зборови што ги нема во ТРМЈ
Франкенштајн (филм од 1931)

**„Франкенштајн“** (англиски: *Frankenstein*) — американски филм од 1931 година, во режија на Џејмс Вејл (James Whale). Главните улоги ги играат: Колин Клајв, Меј Кларк, Борис Карлоф, Џон Боулс, Едвард Ван Слоун, Двајт Фрај и Фредерик Кер.

## Синопсис
Хенри Франкенштајн е опседнат со идејата да оживее мртовец. Поради тоа, тој ги напуштил студиите по медицината и изолиран во своето планинско засолниште прави необични експерименти. Заедно со својот помошник, малоумниот Фриц (го игра Фрај), тој краде мртовци и од нив успева да создаде тело, но по грешка Фриц му набавува мозок од починат криминалец. Неговата свршеничка Елизабет (ја игра Кларк) е загрижена за него и, заедно со пријателот Виктор Мориц (го игра Боулс) и со поранешниот професор на Хенри, д-р Валдман (го игра Ван Слоун), го посетува Хенри токму во мигот кога тој го довршува својот експеримент, успевајќи да го оживее мртовецот. Така, Хенри го создава чудовиштето (го игра Карлоф) кое е насилно, па мора да го чува затворен во подрумот. При една посета во подрумот, чудовиштето успева да го задави Фриц, а потоа ги напаѓа Хенри и д-р Валдман. Тогаш, Хенри се уверува дека направил грешка и го замолува д-р Валдман да го успие чудовиштето, меѓутоа тоа го убива докторот, потоа бега надвор од засолништето, а подоцна ненамерно убива мало девојче. За тоа време тече свеченоста по повод свадбата на Хенри и Елизабет. Кога во селото пристигнува таткото со телото на убиената ќеркичка, жителите на селото се мобилизираат за да го пронајдат чудовиштето, но тоа влегува во домот на Хенри и ја напаѓа Елизабет, а потоа успева да побегне во планината. Таму, тоа го напаѓа Хенри кого го онесвестува и го зема со себе во една ветерница. Хенри се освестува и се бори со чудовиштето кое фрла од ветерницата и му нанесува тешки повреди. Насобраниот народ ја пали ветерницата во која останува заробено чудовиштето. Филмот завршува така што Хенри успева да се закрепне од повредите.

## Наводи

Категорија: Филмови на Џејмс Вејл
Категорија: Филмови со Колин Клајв
Категорија: Филмови со Меј Кларк
Категорија: Филмови со Борис Карлоф
Категорија: Филмови со Џон Боулс
Категорија: Филмови со Едвард Ван Слоун
Категорија: Филмови со Двајт Фрај
Категорија: Филмови со Фредерик Кер
Категорија: Филмови од 1931 година 
Категорија:Американски филмови
Категорија: Филмови на англиски јазик 
Категорија: Филмови за Франкенштајн
Категорија: Филмови засновани на книги
Категорија:Црно-бели филмови
Категорија:Хорор филмови